b'\n_START_ARTICLE_\nYusof Hashim\n_START_SECTION_\nZaman kanak-kanak dan remaja (1993-2010)\n_START_PARAGRAPH_\nYusof yang merupakan anak sulung daripada tiga beradik ialah hasil pernikahan Hashim bin Yusoff (pesara Tentera Darat) bersama Noraisyah Binti Mohd Ramli usahawan perniagaan katering. Yusof dilahirkan di Hospital Besar Kuala Lumpur pada tanggal 8 Julai 1993 dan dibesarkan oleh ibu tiri beliau Allahyarhamah Hajjah Enon Binti Kaya dari umur 1 hingga 7 tahun. Semenjak kecil, Yusof gemar menarikan lagu-lagu yang dimainkan oleh bapanya menerusi kaset dan sering menjadi tumpuan keluarga dan orang ramai. Antara lagu yang pernah menjadi kegemaran dan sering dinyanyikan oleh Yusof ialah Awas daripada KRU dan juga Senggol-senggolan, Cubit-cubitan daripada Mas Idayu. Bapa beliau mula menyedari bakat yang dimiliki oleh Yusof apabila beliau sering memenangi pertandingan nyanyian patriotik, deklamasi sajak dan penglibatan yang aktif dalam persembahan tarian dalam pendidikan awalnya di Sekolah Rendah Kebangsaan Sri Delima, Jalan Ipoh pada tahun 2000-2006. Oleh kerana mempunyai minat yang sangat mendalam dalam bidang seni tari, Yusof pernah mengikuti kursus Tarian tradisional dan penah menjadi artis budaya remaja di bawah naungan Jabatan Kebudayaan dan Kesenian pada tahun 2007-2009.\n_START_SECTION_\nKerjaya\n_START_PARAGRAPH_\nYusof mula menempah nama dalam bidang seni tari secara komersial seawal 17 tahun dengan penglibatan awal menerusi teater muzikal Gamat pada tahun 2010 di Istana budaya, dengan watak sulung beliau sebagai Bintang Yusof mengambil peluang ini sebagai batu loncatan dalam memulakan penglibatan beliau di pentas yang berprestij. Berikut ialah penglibatan beliau sebagai penari dan ensemble.\n_START_SECTION_\nDubsmash\n_START_PARAGRAPH_\nPada Jun 2015, nama Ucop mula disebut-sebut di laman sosial apabila beliau menemui aplikasi Dubsmash dan memuat turun video pertama beliau yang mengandungi suara penyanyi terkenal Lady Gaga dan Beyonce dengan penampilan,solekan yang dihasilkan sendiri bersama rakannya. Idea menghasilkan video ini tercetus apabila Yusof sedang touch up dan menukar baju sementara bersedia untuk ke babak yang seterusnya dalam Teater Baik Punya Cilok pada pertengahan tahun 2015. Tidak hairan bagi rakan-rakan penari yang lain jika Yusof yang sering menghasilkan video parodi yang kebiasaannya dilakukan sebelum pementasan teater berlangsung dan sikap Yusof yang suka menghiburkan rakan-rakan dengan mengimitasi watak selebriti ini menjadikan Yusof sebagai Lady Gaga Malaysia di kalangan rakan-rakannya sejak sebelum kewujudan aplikasi Dubsmash lagi. Nama Yusof melonjak naik di laman media sosial dengan jumlah pengikut di Instagram yang naik secara mendadak lebih daripada 300 000 pengikut dalam masa kurang 6 bulan. Menyedari akan kewujudan pengikut yang merangkumi Malaysia, Singapura dan Indonesia, Yusof Mula memperkenalkan watak-watak fiksyen dengan jalan cerita yang direka sendiri oleh beliau seperti Thilagesh, Siska, Rowena dan Gaga yang kini menjadi kegilaan pengikutnya untuk dijadikan sebagai satu medium hiburan seterusnya mencabar dirinya dalam menghasilkan karya dalam lakonan.'